Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 23. §-a alapján hatásköröm a személyes adatok védelmével, illetve a közérdekû adatok (továbbá a közérdekbõl nyilvános adatok) nyilvánosságával összefüggõ ügyekre terjed ki. Az Avtv. 27. §-a alapján pedig az adatvédelmi
Paragraph Index: 1278

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 23. §-a alapján hatásköröm a személyes adatok védelmével, illetve a közérdekû adatok (továbbá a közérdekbõl nyilvános adatok) nyilvánosságával összefüggõ ügyekre terjed ki. Az Avtv. 27. §-a alapján pedig az adatvédelmi biztoshoz fordulás feltétele, hogy a panaszost „véleménye szerint személyes adatainak kezelésével, illetve a közérdekû adatok vagy a közérdekbõl nyilvános adatok megismeréséhez fûzõdõ jogainak gyakorlásával kapcsolatban” érje jogsérelem. Válaszaimban emlékeztetem az indítványozó képviselõket, hogy nincs hatásköröm arra, hogy az országgyûlési képviselõket e tisztségükbõl eredõen megilletõ jogok (így különösen az Alkotmányban, a Házszabályban, illetve az országgyûlési képviselõk jogállásáról szóló törvényben biztosított jogok) érvényesülését vizsgáljam. Különösen nincs hatásköröm arra, hogy e jogok esetleges megsértését vizsgáljam, azt megállapítsam. Egy ilyen hatáskör idegen is volna az ombudsmani intézménytõl, és – hatáskör hiányában – beavatkozást jelenthetne az állami szervek egymás közötti viszonyába. A fentiek elõre bocsátását azért tartom fontosnak, mert egy új jelenséggel szembesültem a közelmúltban: országgyûlési képviselõk a Házszabály 91. §-a alapján írásbeli választ igénylõ kérdést juttattak el – Elnök Asszonyon keresztül – az illetékes miniszterhez. A kérdésben azonban – a Házszabály rendelkezésén kívül – az Avtv.-re, illetve az „üvegzseb-törvényre” is hivatkoztak, annak alapján is várták a miniszter válaszát. Ezt követõen – mivel a felvilágosítást nem tartották kielégítõnek – hivatalomhoz fordultak, és kérték a miniszterek eljárásai jogszerûségének vizsgálatát.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes